b'\n_START_ARTICLE_\nNapotnica\n_START_SECTION_\nBela napotnica\n_START_PARAGRAPH_\nS 1. 1. 2015 je stopila v veljavo tudi tako imenovana bela napotnica. Bolniku, ki ima (\xc2\xbbzeleno\xc2\xab) napotnico osebnega zdravnika za specialisti\xc4\x8dni pregled in si izbere zasebnega izvajalca (samopla\xc4\x8dni\xc5\xa1ko ambulanto), se ni treba ve\xc4\x8d vra\xc4\x8dati k osebnemu zdravniku po novo napotnico za napotitve k drugim specialistom ali na diagnosti\xc4\x8dne preiskave. Vendar pa mora osebni zdravnik na prvotni napotnici specialista pooblastiti, da lahko napoti bolnika na nadaljnje specialisti\xc4\x8dne preglede oziroma preiskave ali na zdravljenje. Pacient ima tako z belo napotnico enake pravice pri javnem izvajalcu in tudi pri vpisu v \xc4\x8dakalno vrsto velja enak re\xc5\xbeim, ne glede na to, s kak\xc5\xa1no napotnico se bolnik na pregled. Omejitev, ki velja pri obeh vrstah napotnice, je, da specialist ne more napisati napotnice samemu sebi.'